**Ministru kabineta noteikumu projekta „ Eiropas Ekonomikas zonas finanšu instrumenta 2014. - 2021. gada perioda programmas „Starptautiskā policijas sadarbība un noziedzības apkarošana” īstenošanas kārtība” sākotnējās ietekmes novērtējuma ziņojums**

**(anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu “Eiropas Ekonomikas zonas finanšu instrumenta 2014.-2021. gada perioda līdzfinansētās programmas “Starptautiskā policijas sadarbība un noziedzības apkarošana” īstenošanas kārtība” projekts (turpmāk – noteikumu projekts) nosaka Eiropas Ekonomikas zonas finanšu instrumenta 2014.–2021. gada perioda (turpmāk – EEZ FI) programmas “Starptautiskā policijas sadarbība un noziedzības apkarošana” (turpmāk – programma) mērķi, pieejamo finansējumu un sasniedzamos rezultātus, programmas apsaimniekotāju, iepriekš noteiktos projektus (turpmāk – projekti), to iesniedzējus un partnerus, atbalstāmās darbības un izmaksu attiecināmības nosacījumus, projekta līguma vienpusēja uzteikuma nosacījumus, divpusējās sadarbības fonda aktivitāšu ieviešanas kārtību. Ministru kabineta noteikumu projekts stāsies spēkā nākamajā dienā pēc tā izsludināšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Eiropas Ekonomikas zonas finanšu instrumenta un Norvēģijas finanšu instrumenta 2014.-2021. gada perioda vadības likuma 15. panta 12. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar 2017. gada 14. decembra Saprašanās memoranda par Eiropas Ekonomikas zonas finanšu instrumenta ieviešanu 2014.–2021. gadā starp Latvijas Republiku un Islandi, Lihtenšteinas Firstisti un Norvēģijas Karalisti 6. panta un B pielikuma C sadaļā[[1]](#footnote-1) (turpmāk – Saprašanās memorands) noteikto programmai ir divas atbalsta jomas - Starptautiskā policijas sadarbība un noziedzības apkarošana un vardarbība ģimenē un ar dzimumu saistīta vardarbība.  Lai izvērtētu, kādas problēmas programmas ietvaros tiks risinātas starptautiskās policijas sadarbības un noziedzības apkarošanas jomā, kā arī vardarbība ģimenē un ar dzimumu saistītas vardarbības jomā, 2018. gada 13. martā notika ieinteresēto pušu konsultācijas, kā rezultātā tika noteiktas sekojošas problēmas ekonomiskās noziedzības jomā – plaši izplatīta korupcija, nepietiekama un neefektīva starpinstitucionālā sadarbība, nepietiekami informācijas apmaiņas mehānismi, nepilnības noziedzīgo nodarījumu izmeklēšanā, pārrobežu ekonomiskie noziegumi, noziedzīgu līdzekļu legalizācija un integritātes trūkums finanšu sistēmā, kompetento iestāžu pietiekamu zināšanu un kompetences trūkums.  Kā arī vardarbības ģimenē un ar dzimumu saistītas vardarbības jomā – bērniem, kuri kļuvuši par upuri vai liecinieku vardarbībai, Latvijā bērniem nav nodrošināta bērniem draudzīga tiesiskā vide.  Saskaņā ar Ministru kabineta 2018. gada 4. septembra rīkojumu Nr. 408 “Par Eiropas Ekonomikas zonas finanšu instrumenta līdzfinansētās programmas “Starptautiskā policijas sadarbība un noziedzības apkarošana” koncepcijas projektu” (turpmāk - programmas koncepcija) un saskaņā ar Ministru kabineta 2017. gada 5. decembra sēdē nolemtajam (prot. 60, 23.§ “Noteikumu projekts “Par Latvijas Republikas un Īslandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas instrumenta ieviešanu 2014.–2021. gadā”” 5. punktu) 2019. gada 4. decembra starp  Eiropas Ekonomikas zonas Finanšu instrumenta komiteju un Latvijas Republikas Finanšu ministriju parakstītajam “Eiropas Ekonomikas zonas finanšu instrumenta 2014.-2021. gada perioda programmas “Starptautiskā policijas sadarbība un noziedzības apkarošana”” līgumam (turpmāk – programmas līgums) ir izveidota programma, kuras mērķis ir uzlabota noziedzības novēršana un izmeklēšana.  Lai sasniegtu programmas mērķi tiks īstenoti sekojoši projekti:   * Tiesībsargājošo iestāžu sadarbības veicināšana ekonomisko noziegumu novēršanā un apkarošanā Latvijā (projekta iesniedzējs - Valsts ieņēmumu dienests, sadarbībā ar projekta partneri – Valsts policiju); * Ekonomisko noziegumu novēršana un apkarošana robežšķērsošanas vietā “Terehova” (projekta iesniedzējs - Valsts ieņēmumu dienests, sadarbībā ar projekta partneriem - valsts akciju sabiedrību “Valsts nekustamie īpašumi” un Ekonomiskās sadarbības un attīstības organizāciju (turpmāk – OECD)); * Atbalsts trauksmes celšanas sistēmas izveidei Latvijā (projekta iesniedzējs - Korupcijas novēršanas un apkarošanas birojs); * Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā (projekta iesniedzējs - Valsts policija, sadarbībā ar projekta partneriem - OECD, Iekšlietu ministrijas Informācijas centru un Nodrošinājuma valsts aģentūru); * Darbinieku zināšanu pilnveide noziedzīgi iegūtu līdzekļu legalizācijas apkarošanā Latvijā (projekta iesniedzējs - Finanšu izlūkošanas dienests, sadarbībā ar projekta partneri - Finanšu un kapitāla tirgus komisiju); * Atbalsts Barnahus ieviešanai Latvijā (projekta iesniedzējs - Labklājības ministrija, sadarbībā ar projekta partneriem - Islandes valdības bērnu aizsardzības aģentūru, OECD un valsts sabiedrību ar ierobežotu atbildību “Bērnu klīniskās universitātes slimnīca”).   Īstenojot projektus, tiks:   * + pilnveidotas darbinieku profesionālās zināšanas, īpaši koncentrējoties uz noziedzīgi iegūtu līdzekļu legalizācijas jautājumiem;   + stiprināta starpinstitucionālā sadarbība, izveidojot informācijas apmaiņas mehānismus;   + ieviesta tiešsaistes trauksmes celšanas platforma;   + sakārtota gan Valsts policijas kriminālistikas ekspertīžu laboratoriju un Ekonomisko noziegumu apkarošanas pārvaldes, gan Valsts ieņēmumu dienesta infrastruktūra kinoloģijas jomā;   + izbūvēts rentgena paviljons rokas bagāžas kontrolei robežšķērsošanas vietā “Terehova”;   + ieviests modelis “Bērnu māja”.   Projektu “Atbalsts Barnahus ieviešanai Latvijā” Labklājības ministrija īstenos sadarbībā ar valsts sabiedrību ar ierobežotu atbildību “Bērnu klīniskās universitātes slimnīca”. Programmas ietvaros paredzētais finansējums valsts sabiedrībai ar ierobežotu atbildību “Bērnu klīniskās universitātes slimnīca” nav paredzēts saimnieciskajai darbībai veselības aprūpes jomā, bet gan saistīts ar izmeklēšanu bērnu tiesību aizsardzības jomā, kas ir valsts funkcijas īstenošana un, piešķirot atbalstu valsts funkcijas īstenošanai, nav nepieciešams veikt vērtējumu Komercdarbības atbalsta kontroles likuma 5. pantā noteikto komercdarbības atbalstu raksturojošo pazīmju kontekstā.  Ievērojot to, ka pašreiz Latvijā nav tiesiskā regulējuma, kas noteiktu programmas īstenošanas kārtību EEZ FI 2014.–2021. gada periodā, ir izstrādāts noteikumu projekts.  Noteikumu projekts nosaka programmas mērķi, pieejamo finansējumu un sasniedzamos rezultātus, programmas apsaimniekotāju, projektus, to iesniedzējus un partnerus, atbalstāmās darbības, izmaksu attiecināmības nosacījumus, projekta līguma vienpusēja uzteikuma nosacījumus un divpusējās sadarbības fonda aktivitāšu ieviešanas kārtību.  Programmā mērķa sasniedzamie rezultāti un iznākumu rādītāju vērtības ir noteiktas noteikumu projekta pielikumā.  Ņemot vērā, ka programmā tiek īstenoti projekti, kas ir iepriekš noteikti, tad projektu vērtēšanas kritēriji tiks noteikti novērtēšanas nolikumā[[2]](#footnote-2). Katram projektam pieejamais finansējums un maksimālā atbalsta intensitāte, kas noteikta programmas līgumā, tiks iekļauta uzaicinājumā iesniegt projekta iesniegumu, kā arī atrunāta projekta līgumā, tādējādi izvairoties no nepieciešamības ik reizi veikt grozījumus noteikumu projektā, gadījumos, kad jāveic grozījumi projektā par kopējā finansējuma samazināšanu vai palielināšanu.  Attiecināmās izmaksas netiek izdalītas tiešajās un netiešajās attiecināmajās izmaksās[[3]](#footnote-3), neparedzot projektu īstenotājiem un nacionālajiem partneriem netiešās attiecināmās izmaksas.  Saprašanās memorandā ir norādīts, ka no programmas kopējiem attiecināmajiem izdevumiem maksimālais pieejamais finansējuma apjoms infrastruktūrai (“stingrie” pasākumi) tiks norādīts programmas koncepcijā.  Programmas koncepcijā ir noteikts, ka programmas jomai 20 dalījums starp “mīkstajiem” un “stingrajiem” pasākumiem ir plānots 40 procentu apjomā “mīkstie” un maksimums 60 procentu apjomā “stingrie” pasākumi un ka programmas jomai 22, dalījums starp “mīkstajiem” un “stingrajiem” pasākumiem ir plānots 50 procentu apjomā “mīkstie” un maksimums 50 procentu apjomā “stingrie” pasākumi.  Attiecīgi programmas līgumā noteikts programmas koncepcijā ietvertais “mīksto” un “stingo” pasākumu sadalījums. Vienlaikus programmas līgumā ir atrunāts, ka:   1. par projekta līdzekļiem iegādātās, uzceltās, atjaunotās vai rekonstruētās ēkas ir jāsaglabā īpašumā vismaz 5 gadus pēc projekta pabeigšanas un turpina izmantot projekta vispārējiem mērķiem nodrošināšanai šinī laika periodā; 2. par projekta līdzekļiem iegādātās, uzceltās, atjaunotās vai rekonstruētās ēkas apdrošina pret tādiem zaudējumiem, kas var rasties ugunsgrēka, zādzības vai kāda cita parasti apdrošināma riska gadījumiem gan projekta īstenošanas laikā, gan vismaz 5 gadus pēc projekta pabeigšanas; 3. ēku, kas par projekta līdzekļiem iegādātas, uzceltas, atjaunotas vai rekonstruētas, uzturēšanai un saglabāšanai atbilstošus resursus piešķir vismaz 5 gadus pēc projektapabeigšanas. Šī nosacījuma izpildei plānotos līdzekļus norāda projekta līgumā.   Ievērojot minēto, noteikumu projektā noteikts, ka:   1. programmas apsaimniekotājs nodrošina, ka projektiem, kas ir zem programmas jomas “Starptautiskā policijas sadarbība un noziedzības apkarošana”, ne vairāk kā 60 procenti no finansējuma novirzāmi būvniecībai, izņemot projektēšanu, būvuzraudzību un autoruzraudzību; 2. programmas apsaimniekotājs nodrošina, ka projektam, kas ir zem programmas jomas “Vardarbība ģimenē un ar dzimumu saistīta vardarbība”, ne vairāk kā 50 procenti no finansējuma novirzāmi būvniecībai, izņemot projektēšanu, būvuzraudzību un autoruzraudzību.   Saskaņā ar programmas līgumā noteikto, kā arī Ministru kabineta 2019. gada 5. novembra sēdes protokolu Nr.51 50.§ “Informatīvais ziņojums “Par izmaiņām ar Ministru kabineta 2018.gada 4.septembra rīkojumu Nr.408 atbalstītajā Eiropas Ekonomikas zonas finanšu instrumenta līdzfinansētās programmas “Starptautiskā policijas sadarbība un noziedzības apkarošana” koncepcijas projektā”” (turpmāk – informatīvais ziņojums) projektiem piešķirtais finansējums:   |  |  | | --- | --- | | **Projekta nosaukums** | **Finansējums (*euro*)** | | Tiesībsargājošo iestāžu sadarbības veicināšana ekonomisko noziegumu novēršanā un apkarošanā Latvijā | 2 197 000 | | Atbalsts trauksmes celšanas sistēmas izveidei Latvijā | 650 000 | | Ekonomisko noziegumu novēršana un apkarošana robežšķērsošanas vietā “Terehova” | 2 585 935 | | Atbalsts Valsts policijai ekonomisko noziegumu izmeklēšanas paātrināšanai un kvalitātes uzlabošanai Latvijā | 8 389 124 | | Darbinieku zināšanu pilnveide noziedzīgi iegūtu līdzekļu legalizācijas apkarošanā | 450 000 | | Atbalsts Barnahus ieviešanai Latvijā | 2 070 000 |   Noteikumu projektā tiek paredzēts, ja projekta grozījumu priekšlikums ietekmē programmas rezultāta un iznākuma rādītājus, vai ja ierosināto projekta grozījumu nav iespējams veikt bez grozījuma programmas līgumā, to projekta līgumā apstiprina pēc tam, kad atbilstoši normatīvajiem aktiem par kārtību, kādā finanšu instrumenta vadībā iesaistītās institūcijas nodrošina finanšu instrumenta vadību, finanšu instrumenta institūcijās ir apstiprināts attiecīgais grozījums programmas līgumā.  Programmas ietvaros programmas apsaimniekotājs izveido sadarbības komiteju[[4]](#footnote-4), kuras priekšsēdētājs ir programmas apsaimniekotāja pārstāvis.  Sadarbības komitejas uzdevumi:   * konsultēšanu par divpusējiem pasākumiem un attiecīgā gadījumā par iespējamajiem projektu partneriem; * konsultēšanu par vērtēšanas kritērijiem; * progresa izskatīšanu programmas rezultātu, iznākumu un mērķu sasniegšanā; * progresa izskatīšanu divpusējo attiecību stiprināšanā; * programmas ieviešanas rezultātu pārbaudi; * programmas gada pārskatu projektu izskatīšanu; * programmas apsaimniekotāja konsultēšanu par jebkurām programmas izmaiņām, kas ietekmē vēlamo programmas rezultātu panākšanu un mērķa sasniegšanu; * attiecīgā gadījumā konsultēšanu par divpusējās sadarbības fonda līdzekļu izlietošanu.   Atbilstoši Starptautisko un Latvijas nacionālo sankciju likumam, lai gūtu pārliecību, ka programmas līdzekļi netiek izmaksāti sankciju sarakstā esošiem subjektiem:   1. pirms projektu apstiprināšanas programmas apsaimniekotājs pārliecināsies, ka attiecībā uz projekta iesnieguma iesniedzēju (vai tā attiecīgajām amatpersonām) nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kā arī šāda pārbaude ir paredzēta pie projektu pārskatu pārbaudes; 2. projektu līgumos tiks paredzēta iespēja vienpusēji atkāpties no līguma atbilstoši Sankciju likuma 11.2. panta trešajai daļai.   Noteikumu projekts attiecas uz programmas apsaimniekotāju, projekta īstenotājiem un to partneriem.  Programmas apsaimniekotājs uzņemas pilnu atbildību par programmas ieviešanu kopumā, tas ir, gan programmas ieviešanas posmā, gan arī nodrošinot programmas un projektu ilgtspējas nosacījumu pēc projektu pabeigšanas nodrošināšanu atbilstoši parakstītajam programmas līgumam un EEZ FI noteikumiem pieejamo finanšu līdzekļu ietvaros. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija kā programmas apsaimniekotājs. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Iekšlietu ministrija kā programmas apsaimniekotājs. 2. Valsts policija, Iekšlietu ministrijas Informācijas centrs, Nodrošinājuma valsts aģentūra, Valsts ieņēmumu dienests, valsts akciju sabiedrība “Valsts nekustamie īpašumi”, Korupcijas novēršanas un apkarošanas birojs, Finanšu izlūkošanas dienests, Finanšu un kapitāla tirgus komisija, Labklājības ministrija un valsts sabiedrība ar ierobežotu atbildību “Bērnu klīniskā universitātes slimnīca” kā projektu īstenotāji vai projektu īstenotāju partneri. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Nav |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2020. gads | | | Turpmākie trīs gadi (*euro*) | | | | |
| 2021. | | 2022. | | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | | 4 | 5 | 6 | 7 | 8 |
| 1. Budžeta ieņēmumi | **255 881** | **270 000** | | **254 181** | **1 489 603** | **259 182** | **2 499 602** | **5 156 284** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | **255 881** | **270 000** | | **254 181** | **1 489 603** | **259 182** | **2 499 602** | **5 156 284** |
| 1.1.1 IeM budžeta apakšprogramma 71.06.00 “Eiropas Ekonomiskās zonas un Norvēģijas finanšu instrumentu finansētie projekti” | 255 881 | 0 | | 254 181 | -30 397 | 259 182 | -27 898 | 233 784 |
| 1.1.2. Attiecīgo iestāžu budžeta programmās, apakšprogrammās (programmas īstenošana) | 0 | 0 | | 0 | 0 | 0 | 0 | 0 |
| 1.1.3. Atmaksas valsts pamatbudžetā |  | 270 000 | |  | 1 520 000 |  | 2 527 500 | 4 922 500 |
| 1.2. valsts speciālais budžets | 0 | 0 | | 0 | 0 | 0 | 0 | 0 |
| 1.3. pašvaldību budžets | 0 | 0 | | 0 | 0 | 0 | 0 | 0 |
| 2. Budžeta izdevumi | **255 881** | **2 500 000** | | **254 181** | **4 969 603** | **259 182** | **5 972 102** | **1 833 784** |
| 2.1. valsts pamatbudžets | **255 881** | **2 500 000** | | **254 181** | **4 969 603** | **259 182** | **5 972 102** | **1 833 784** |
| 2.1.1.IeM budžeta apakšprogramma 71.06.00 “Eiropas Ekonomiskās zonas un Norvēģijas finanšu instrumentu finansētie projekti” | 255 881 | 0 | | 254 181 | -30 397 | 259 182 | -27 898 | 233 784 |
| 2.1.2. Attiecīgo iestāžu budžeta programmās, apakšprogrammās (programmas īstenošana) |  | 2 500 000 | |  | 5 000 000 |  | 6 000 000 | 1 600 000 |
| 2.2. valsts speciālais budžets | 0 | 0 | | 0 | 0 | 0 | 0 | 0 |
| 2.3. pašvaldību budžets | 0 | 0 | | 0 | 0 | 0 | 0 | 0 |
| 3. Finansiālā ietekme | **0** | **-2 230 000** | | **0** | **-3 449 603** | **0** | **-3 472 500** | **3 322 500** |
| 3.1. valsts pamatbudžets | **0** | **- 2 230 000** | | **0** | **-3 449 603** | **0** | **-3 472 500** | **3 322 500** |
| 3.1.1 IeM budžeta apakšprogramma 71.06.00 “Eiropas Ekonomiskās zonas un Norvēģijas finanšu instrumentu finansētie projekti” | 0 | 0 | | 0 | 0 | 0 | 0 | 0 |
| 3.1.2. Attiecīgo iestāžu budžeta programmās, apakšprogrammās (programmas īstenošana) | 0 | -2 500 000 | | 0 | -5 000 000 | 0 | -6 000 000 | -1 600 000 |
| 3.1.3. Atmaksas valsts pamatbudžetā | 0 | 270 000 | | 0 | 1 520 000 |  | 2 527 500 | 4 922 500 |
| 3.2. speciālais budžets | 0 | 0 | | 0 | 0 | 0 | 0 | 0 |
| 3.3. pašvaldību budžets | 0 | 0 | | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +2 500 000 | | X | +5 000 000 | X | +6 000 000 | +1 600 000 |
| 5. Precizēta finansiālā ietekme | X | **270 000** | | X | **1 520 000** | X | **2 527 500** | **4 922 500** |
| 5.1. valsts pamatbudžets | **270 000** | | **1 520 000** | **2 527 500** | **4 922 500** |
| 5.1.1 IeM budžeta apakšprogramma 71.06.00 “Eiropas Ekonomiskās zonas un Norvēģijas finanšu instrumentu finansētie projekti” | 0 | | 0 | 0 | 0 |
| 5.1.2. Attiecīgo iestāžu budžeta programmās, apakšprogrammās (programmas īstenošana) | 0 | | 0 | 0 | 0 |
| 5.1.3. Atmaksas valsts pamatbudžetā | 270 000 | | 1 520 000 | 2 527 500 | 4 922 500 |
| 5.2. speciālais budžets | 0 | | 0 | 0 | 0 |
| 5.3. pašvaldību budžets | 0 | | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Programmas kopējais finansējums ir 17 647 059 *euro*. EEZ FI finansējums ir 85% jeb 15 000 000 *euro* un nacionālais finansējums ir 15% jeb 2 647 059 *euro*. Papildus Divpusējās sadarbības fonda finansējums 100 000 *euro* divpusējo aktivitāšu īstenošanai.   |  |  |  |  | | --- | --- | --- | --- | | Gads | **Programmas “Starptautiskā policijas sadarbība un noziedzības apkarošana” administrēšana** | **Programma “Starptautiskā policijas sadarbība un noziedzības apkarošana”** | **Divpusējās sadarbības fonds** **(apstiprināts MoU)\*** | | 2018 | 52 956 | 0 | 0 | | 2019 | 245 994 | 0 | 0 | | 2020 | 255 881 | 2 500 000 | 0 | | 2021 | 203 784 | 5 000 000 | 20 000 | | 2022 | 203 784 | 6 000 000 | 27 500 | | 2023 | 203 784 | 1 600 000 | 30 000 | | 2024 | 138 817 | 1 242 059 | 22 500 | |  | **1 305 000** | **16 342 059** | **100 000** |   \*100% Donorvalsts finansējums  **1. Programmas administrēšanai** no 2018. gada līdz 2024. gada 31. decembrim ir paredzēti tehniskās palīdzības finanšu līdzekļi – 1 305 000 *euro* apmērā un Sadarbības memorandā noteiktais divpusējās sadarbības fonda finansējums programmai 100 000 *euro.*  Saskaņā ar programmas līgumā un informatīvajā ziņojumā noteikto prognozējamā finansējuma plūsma ir precizēta, sākot no 2021.gada:  2018. gadā – **52 956 *euro*** (EEZ FI finansējums 45 013 *euro*, valsts budžeta finansējums 7 943 *euro*).  2019. gadā programmas administrēšanai – **245 994 *euro*** (EEZ FI finansējums 209 095  *euro*, valsts budžeta finansējums 36 899 *euro*);  2020. gadā programmas administrēšanai – **255 881 *euro*** (EEZ FI finansējums 217 499 *euro*, valsts budžeta finansējums 38 382 *euro*);  2021. gadā programmas administrēšanai – **203 784 *euro*** (EEZ FI finansējums 173 216 *euro*, valsts budžeta finansējums  30 568 *euro*) un divpusējās sadarbības fonda finansējums **20 000 *euro***;  2022. gadā programmas administrēšanai – **203 784 *euro*** (EEZ FI finansējums 173 216 *euro*, valsts budžeta finansējums 30 568 *euro*)un divpusējās sadarbības fonda finansējums **27 500 *euro***;  2023. gadā programmas administrēšanai – **203 784 *euro*** (EEZ FI finansējums 173 216 *euro*, valsts budžeta finansējums 30 568 *euro*)un divpusējās sadarbības fonda finansējums **30 000 *euro***;  2024. gadā programmas administrēšanai – **138 817 *euro*** (EEZ FI finansējums 117 994 *euro*, valsts budžeta finansējums 20 823 *euro*)un divpusējās sadarbības fonda finansējums  **22 500 *euro***.   |  |  |  |  |  |  |  | | --- | --- | --- | --- | --- | --- | --- | | Gads | Programmas “Starptautiskā policijas sadarbība un noziedzības apkarošana” administrēšana un Divpusējās sadarbības fonds  (saskaņā ar likumu)  (piezīme\* un \*\*) | Gads | **Programmas “Starptautiskā policijas sadarbība un noziedzības apkarošana” administrēšana un Divpusējās sadarbības fonds** | | | | | Sākotnējais sadalījums (MK 04.11.2019. rīkojums Nr.408) | saskaņā ar Ministru kabineta 2019. gada 5. novembra sēdē nolemto  (piezīme \*\*\*) | *Izmaiņas (04.11.2019. rīkojums Nr.408 pret MK 05.11.2019. sēdē nolemto) (informatīvi)* | Precizētais plāns | | 2018 (izpilde) | 52 956 | **2018** | 70 693 | 52 956 | *-17 737* | x | | 2019\* | 245 994 | **2019** | 245 994 | 204 425 | *-41 569* | 245 994 | | 2020\*\* | 255 881 | **2020** | 255 881 | 224 136 | *-31 745* | 255 881 | | 2021\*\* | 254 181 | **2021** | 254 181 | 223 731 | *-30 450* | **223 784** | | 2022\*\* | 259 182 | **2022** | 259 182 | 222 731 | *-36 451* | **231 284** | | 2023\*\* | 250 682 | **2023** | 250 682 | 218 131 | *-32 551* | **233 784** | | 2024\*\* | 298 681 | **2024** | 298 681 | 258 890 | *-39 791* | **161 317** | | Kopā | **x** | **Kopā** | **1 635 294** | **1 405 000** | ***-230 294*** | **1 352 044** | |  |  | ***Kopā ar 2018. gada izpildi (52 956 euro)*** | | | | **1 405 000** |   Piezīmes:  Iekšlietu ministrijas budžeta apakšprogrammā 71.06.00 “Eiropas Ekonomiskās zonas un Norvēģijas finanšu instrumentu finansētie projekti” plānots finansējums:  \*saskaņā ar likumu “Par valsts budžetu 2019. gadam” 2019. gadam 245 994 *euro*.  \*\*saskaņā ar likumu “Par valsts budžetu 2020. gadam” un saskaņā ar likumu “Par vidēja termiņa budžeta ietvaru 2020., 2021. un 2022. gadam” 2020. gadam 255 881 *euro* apmērā, 2021. gadam 254 181 *euro* apmērā, 2022. gadam 259 182 *euro* apmērā, 2023. gadam 250 682 *euro* apmērā un tālākā laika posmā 298 681 *euro* apmērā.  \*\*\* saskaņā ar Ministru kabineta 2019. gada 5. novembra sēdē nolemto (prot. Nr.51 50.§ “Informatīvais ziņojums “Par izmaiņām ar Ministru kabineta 2018. gada 4. septembra rīkojumu Nr.408 atbalstītajā Eiropas Ekonomikas zonas finanšu instrumenta līdzfinansētās programmas “Starptautiskā policijas sadarbība un noziedzības apkarošana” koncepcijas projektā””)  Ņemot vērā 2019. gada un 2020. gada izpildi un atbilstoši līgumā noteiktajam plānotais finansējums programmas “Starptautiskā policijas sadarbība un noziedzības apkarošana”administrēšanai būs jāprecizē.  2. **Programmas īstenošanai** no 2020. gada līdz 2024. gada 30. aprīlim ir paredzēti finanšu līdzekļi – 16 342 059 *euro* apmērā.  Prognozējamā finanšu plūsma pa gadiem:  2020. gadā programmas īstenošanai – **2 500 000 *euro*** (EEZ FI finansējums 2 125 000 *euro*, valsts budžeta finansējums 375 000 *euro*);  2021. gadā programmas īstenošanai – **5 000 000  *euro*** (EEZ FI finansējums 4 250 000 *euro*, valsts budžeta finansējums  750 000 *euro*);  2022. gadā programmas īstenošanai – **6 000 000  *euro*** (EEZ FI finansējums 5 100 000 *euro*, valsts budžeta finansējums 900 000 *euro*);  2023. gadā programmas īstenošanai – **1 600 000  *euro*** (EEZ FI finansējums 1 360 000 *euro*, valsts budžeta finansējums 240 000 *euro*);  2024. gadā programmas īstenošanai – **1 242 059 *euro*** (EEZ FI finansējums 1 055 750 *euro*, valsts budžeta finansējums 186 309 *euro*).  Programmas attiecīgo projektu īstenošanai nepieciešamo valsts budžeta finansējumu normatīvajos aktos noteiktajā kārtībā Iekšlietu ministrija, Finanšu ministrija, Korupcijas novēršanas un apkarošanas birojs un Labklājības ministrija pieprasīs no budžeta resora “74. “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai””.  3. **Atmaksas valsts pamatbudžetā.** Pēc finansējuma saņemšanas no donoriem finanšu līdzekļi 15 100 000 *euro* apmērā tiks atmaksāti valsts pamatbudžetā: 2020. gadā – 270 000 *euro*, 2021. gadā – 1 520 000 *euro*, 2022. gadā – 2 527 500 *euro*, 2023. gadā – 4 922 500 *euro*, 2024. gadā – 4 589 757 *euro* un 2025.gadā – 1 270 243 *euro*.   |  |  | | --- | --- | | **Gads** | **Atmaksa valsts pamatbudžetā no ārvalstu finanšu palīdzības** | | 2018 | 0 | | 2019 | 0 | | 2020 | 270 000 | | 2021 | 1 520 000 | | 2022 | 2 527 500 | | 2023 | 4 922 500 | | 2024 | 4 589 757 | | 2025 | 1 270 243 | | | | | | | | |
| 7. Amata vietu skaita izmaiņas | | | Amata vietu skaita izmaiņas nav plānotas. | | | | | |
| 8.Cita informācija | | | Lai nodrošinātu projektu rezultātu ilgtspēju pēc projektu īstenošanas, no valsts budžeta nepieciešamais papildu finansējums ēku uzturēšanai un/vai pakalpojumu nodrošināšanai tiks plānots gadskārtējā valsts budžeta sagatavošanas procesā. Finansējuma apjoms ilgtspējas nodrošināšanai tiks atrunāts katra projekta iesniedzēja sagatavotajā projekta pieteikumā un projekta līgumā.  Projekta “Atbalsts Barnahus ieviešanai Latvijā” īstenošanas laikā  plānots izveidot jaunu pakalpojumu, kas saistīts ar  starpdisciplināra un starpinstitucionāla atbalsta sniegšanu cietušajiem bērniem un bērniem – vardarbības lieciniekiem, un renovēt telpas, kurās tiks sniegts minētais pakalpojumu kopums. Projekta īstenošanas laikā visas izmaksas, kas saistītas gan ar ēkas atjaunošanu, gan ar pakalpojuma sniegšanu, tiks segtas no projektam piešķirtā finansējuma.  Lai nodrošinātu programmas līgumā noteikto nosacījumu izpildi, t.i. atjaunotās ēkas un pakalpojumu darbības ilgtspēju, pēc projekta īstenošanas papildu valsts budžeta līdzekļi ēkas uzturēšanai un pakalpojuma izmaksu segšanai tiks pieprasīti gadskārtējā valsts budžeta sagatavošanā. | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Projekts šo jomu neskar. |
| 2. | Citas starptautiskās saistības | Saprašanās memorandā noteiktais. |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Projekts šo jomu neskar. | | | |
| A | B | C | | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā. Norāda institūciju, kas ir atbildīga par šo saistību izpildi pilnībā | | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu. Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Projekts šo jomu neskar. | Projekts šo jomu neskar. | Projekts šo jomu neskar. | | Projekts šo jomu neskar. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | |
| Cita informācija | Nav | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Saprašanās memoranda B pielikuma C sadaļa. | | | |
| A | B | | C | |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā. Norāda institūciju, kas ir atbildīga par šo saistību izpildi pilnībā | |
| Iekšlietu ministrijai kā programmas apsaimniekotājam jāizstrādā programmas koncepcijas projekts, Ministru kabineta noteikumi par kārtību, kādā īsteno programmu. | Viss programmas koncepcijas projekts kopumā. | | Ar A ailē minēto Ministru kabineta noteikumu izstrādi saistības tiek izpildītas daļēji. Pilnībā saistības būs izpildītas pēc Programmas īstenošanas pabeigšanas 2024. gadā. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Saprašanās memoranda B pielikuma C sadaļā paredzētās saistības nav pretrunā ar jau esošajām Latvijas Republikas starptautiskajām saistībām. | | | |
| Cita informācija | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts regulē publiskās pārvaldes tiesiskās attiecības un attiecībā pret privāto sektoru izmaiņas neparedz.  Sabiedrības līdzdalības un komunikācijas aktivitātes tika nodrošinātas 2018. gadā, pirms EEZ FI programmas koncepcijas projekta iesniegšanas Ministru kabinetā atbalstīšanai.  2018. gada 13. martā tika rīkota ieinteresēto pušu sanāksme (*Stakeholder meeting*), kurā sabiedrības pārstāvji varēja līdzdarboties programmas ietvara izstrādē pirms programmas koncepcijas projekta iesniegšanas Ministru kabinetā.  Programmas koncepcijas projekts tika nosūtīts saskaņošanai Nevalstisko organizāciju un Ministru kabineta sadarbības memoranda īstenošanas padomei un Finanšu instrumenta birojam 2018. gada 26. jūnijā un iebildumi noteiktajā termiņā netika saņemti. |
| 2. | Sabiedrības līdzdalība projekta izstrādē | Sabiedrības iesaistīšanās programmas koncepcijas projekta izstrādē tika nodrošināta, iesaistot diskusijās nevalstisko organizāciju pārstāvjus 2018. gada 13. martā rīkotajā ieinteresēto pušu sanāksmē. |
| 3. | Sabiedrības līdzdalības rezultāti | 2018. gada 13. martā rīkotajā ieinteresēto pušu sanāksmē izvirzītie izaicinājumi un iespējamie risinājumi programmas īstenošanai tika apkopoti un integrēti programmas koncepcijas projektā, tādējādi nodrošinot gan publiskā, gan nevalstiskā sektora viedokļu pārstāvniecību. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās šādas institūcijas:   1. Iekšlietu ministrija kā programmas apsaimniekotājs; 2. Finanšu ministrija kā vadošā iestāde; 3. Valsts policija, Iekšlietu ministrijas Informācijas centrs, Nodrošinājuma valsts aģentūra, Valsts ieņēmumu dienests, valsts akciju sabiedrība “Valsts nekustamie īpašumi”, Korupcijas novēršanas un apkarošanas birojs, Finanšu izlūkošanas dienests, Finanšu un kapitāla tirgus komisija, Labklājības ministrija un valsts sabiedrība ar ierobežotu atbildību “Bērnu klīniskā universitātes slimnīca” kā projektu īstenotāji vai projektu īstenotāju partneri. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpildes nodrošināšanai netiks izveidotas jaunas institūcijas. Noteikumu projekta izpilde tiks nodrošināta iestāžu esošo cilvēkresursu ietvaros un jaunas amata vietas netiks veidotas. |
| 3. | Cita informācija | Nav. |

Iekšlietu ministrs S.Ģirģens

Vīza: Iekšlietu ministrijas valsts sekretārs D.Trofimovs

I.Baranovska 67219557

[ilze.baranovska@iem.gov.lv](mailto:ilze.baranovska@iem.gov.lv)

1. ### Apstiprināts ar Ministru kabineta 2017. gada 5. decembra noteikumiem Nr. 712. “Par Latvijas Republikas un Īslandes, Lihtenšteinas Firstistes un Norvēģijas Karalistes saprašanās memorandu par Eiropas Ekonomikas zonas instrumenta ieviešanu 2014.-2021. gadā”

   [↑](#footnote-ref-1)
2. Saskaņā ar 2018.gada 13. novembra Ministru kabineta noteikumu Nr. 683 “Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības noteikumi” 8.13. apakšpunktā noteikto. [↑](#footnote-ref-2)
3. Saskaņā ar Eiropas Ekonomikas zonas finanšu instrumenta 2014. – 2021. gada perioda noteikumu, kas pieņemti saskaņā ar Eiropas Ekonomikas zonas līguma 38.c protokola 10. panta 5. punktu 2016. gada 8. septembrī, 8.3. un 8.4. pantā noteikto. [↑](#footnote-ref-3)
4. Saskaņā ar Eiropas Ekonomikas zonas finanšu instrumenta 2014. – 2021. gada perioda noteikumu, kas pieņemti saskaņā ar Eiropas Ekonomikas zonas līguma 38.c protokola 10. panta 5. punktu 2016. gada 8. septembrī, 4.4. pantu. [↑](#footnote-ref-4)